
PROPOZICIJE

OTVORENOG PRVENSTVA  DALMACIJE U  DALJINSKOM PLIVANJU
Natjecanje se, u pravilu, održava u drugoj polovini mjeseca kolovoza u morskom akvatoriju na utvrđenoj stazi dugoj 10 km duž istočne obale omiške rivijere, od  Gradske plaže (Toretta) Omiš do plaže Brzet i nazad (5x2000 m).

Odlukom I.O. HSDP u 2026. organizira se natjecanje na 4 km koja je uvrštena u službeni kalendar Cro Cup natjecanja i boduje se za isto.

U natjecanju sudjeluju žene i muškarci plivači, članovi plivačkih klubova i  športskih društava i udruga u Republici Hrvatskoj i inozemstvu, te rekreativci. Žene i muškarci natječu se istodobno, ali se rezultati ocjenjuju odvojeno. 

U skladu s  člankom 31. Pravilnika za natjecanje u daljinskom plivanju HSDP-a, pravo rangiranja i bodovanja na Državnom prvenstvu na 10 000 m i CRO-CUP-u imaju natjecatelji koji su uredno registrirani ili licencirani pri HSDP u sukladno s Pravilnikom o registraciji.

Ovim Propozicijama određuje  se  broj sudionika do limita 50 natjecatelja na 10 km dok na 4 km nema ograničenja broja sudionika, a odabiru se u skladu sa trenutnim poretkom u CRO-CUP-u i u skladu s ostvarenim rezultatima u prethodnoj natjecateljskoj sezoni, proporcionalnoj zastupljenosti svih daljinsko plivačkih klubova u RH i ostalih kriterija organizatora. Ostali neregistrirani/nelicencirani natjecatelji ulaze do popunjavanja startne liste uz predočenje liječničke potvrde. 

ODRICANJE OD ODGOVORNOSTI NA CRO CUP NATJECANJU

Tekst je prilog uz konačnu startnu listu svih natjecatelja na odnosnom natjecanju.

"Suglasnost mora biti potpisana na sam dan natjecanja (nakon akreditacije) na startnoj listi, uz navođenje punog imena i prezimena."

Svaki natjecatelj za svoj nastup u ovom natjecanju preuzima punu odgovornost koja nije prenosiva na Natjecateljski odbor ni u slučaju više sile i to potvrđuje samom online prijavom ili potpisuje  IZJAVU, a prilikom potvrđivanja prijave. Maloljetni plivač prilaže  PUNOMOĆ za nastup, potpisanu od strane roditelja ili staratelja. Obrazac na www.omis-plmaraton.hr.
Priređivač će najkasnije do  21.8.2026. (petak) u 21:00 sat objaviti startnu listu na web stranici (link će biti naveden nakon što mjerna služba odabrana od strane Hrvatskog saveza daljinskog plivanja dostavi podatke)
Sudjelovanje u natjecanju prijavljuje se propisanom prijavnicom koju natjecatelj ispunjava u utvrđenom roku preko poveznice https://www.stoperica.live/races/379 . Prijave plivača bit će zaključene 30 minuta prije starta. Za nastup svaki plivač treba uplatiti kotizaciju koja je utvrđena i objavljena u Raspisu natjecanja. 

Prijave se OTVARAJU mjesec dana prije starta utrke u 12:00 sati, a ZATVARAJU se pet dana prije starta utrke u 23:59 sati. 

Za sudjelovanje na maratonu potrebno je uplatiti nepovratnu kotizaciju.


!!VAŽNO!! Kotizaciju je potrebno uplatiti unutar 2 radna dana nakon izvršene prijave. U protivnom, prijava se smatra nepotpunom i prijavitelj se briše sa popisa sudionika maratona.
Kotizacija iznosi 30,00 € po prijavitelju.


POPUST %

Osobe s invaliditetom plaćaju kotizaciju u iznosu od 10,00 €. Za ostvarivanje popusta potrebno je dostaviti presliku invalidske iskaznice na e-mail: omis.plmaraton@gmail.com
Start i cilj prilagođeni su osobama s invaliditetom. Mogućnost dolazak invalidskim kolicima do samog starta, tako i izlaskom iz mora u cilju.

Svaki natjecatelj dužan je organizatoru dostaviti potvrdu o uplati kotizacije na e-mail: omis.plmaraton@gmail.com Molimo Vas, potvrdu o uplati dostavite odmah po izvršenju plaćanja.
Potvrdu o zdravstvenoj sposobnosti za rekreativca ili inozemnog natjecatelja, obvezno donijeti na start utrke i predočiti je na zapisnički stol. Plivačima s urednom  registracijom  u HSDP-u za tekuću godinu liječnička potvrda ne treba.

UPUTE ZA NATJECATELJE:

SVI NATJECATELJI OBVEZNI SU DOĆI NA REGISTRACIJU SUDIONIKA NA DAN NATJECANJA OD 07:30  SATI. 

Registracija će se održati na GradskoJ plaži ispred caffe bara „Del mare“. 
Tijekom registracije natjecatelj će preuzeti: bon za ručak, službenu majicu i vrećicu za spremanje osobnih stvari.
Vrećicu s osobnim stvarima natjecatelj će po izboru pustiti organizatoru tijekom registracije ili na drugi svoj način.
Natjecanje započinje u 09.00 sati, a završetak natjecanja ( time limit) je u skladu s člankom 12.16.1 stavak  2. podstavak 3.  Pravilnika za natjecanja u daljinskom plivanju i traje 130 sati nakon pobjednika/ce natjecanja. Sve ostale plivačice i plivači stoga će se smatrati da su u tijeku natjecanja odustali ili će biti diskvalificirani, ako u tom roku nisu stigli na cilj ili nisu zadovoljili prolazno vrijeme svakog kruga na 2. km kod stata-cilja (za 10 km je 0:41:08 - zelena oznaka, a za 4 km je 0:52:03 – plava oznaka). 
Pliva se obrnuto od kazaljke na satu, obilazak svih bova promjene smjera plivanja (3 obvezne crvene i dvije okrugle crvene su usmjeravajuće) je lijevim ramenom. Ulazak u ciljni ljevak je označen bijelim bovama. Krug je dužine 2000 m.
Organizator na natjecanju osigurava zdravstvenu službu.
Natjecatelji za vrijeme nastupa imaju nadzor dovoljan broj sigurnosnih brodica.
Sastanak vrhovnog suca s natjecateljima za sve utrke na kojem će vrhovni sudac dati upute održat će se 22.8.2026. godine (subota) s početkom u 8:45 sati u blizini starta. Ulazak u more je isključivo po pozivu Vrhovnog suca.
Vrhovni sudac može na temelju procijene prolaznog vremena na okretištu odlučiti kako zaostali plivači/ce ne mogu dostići zadano vremensko ograničenje i neće moći nastaviti trku.
Svaki natjecatelj koji ignorira odluku suca na stazi, pomoćnog suca ili vrhovnog suca bit će           

diskvalificiran i obvezan je ulazak u brodicu iz pratnje, odnosno natjecatelj/ica će biti usmjereni u ciljni lijevak. i neće moći nastupiti na narednim natjecanjima u organizaciji HSDP.

a. Zbog eventualnog neposluha u svezi s prolaznim vremenima, natjecatelj neće moći nastupiti na   

narednim natjecanjima u organizaciji HSDP.
b. Takav natjecatelj ne dobiva bodove za poredak u CRO-CUP natjecanju niti može sudjelovati u   podjeli nagrada i pokala.
c. Ukoliko natjecatelj inzistira na nastavku plivanja, organizator ne snosi nikakvu odgovornost za  

sigurnost i konačnost te zdravlje i posljedice neposluha plivača.

Nije dopušteno i trenutačno je isključenje s natjecanja:

svaki fizički sukob na natjecanju (udaranje, potezanje natjecatelja i sl.), 

hodanje ili skakanje za vrijeme okrijepe ili odmora,

dodir sa brodovima u pratnji ili spasiteljskim brodicama (s namjerom odmora i sl.). 
kraćenje staze

svaki dodir plivača za vrijeme plivanja u ciljnom lijevku

Natjecatelji ne smiju u tijeku natjecanja dotaknuti brod, veslo ili neku osobu (u brodu ili na moru), niti smiju upotrijebiti ikakvo pomagalo. Iznimno u slučaju  pružanja pomoći službene osobe (liječnika) što je u skladu sa EA 6.7.1. pravila na otvorenim vodama 2025. Pratnja u brodu ili sa kraja ne smiju "bodriti"  natjecatelja skočivši u more i plivati s njim ili davati mu tempo „zec“.

S obzirom na dubinu mora na točki za okrijepu (3. okretna bova crvene boje), a sukladno s Pravilom EA čl. 5. točka 6. plivač koji se u moru uspravi o dno za vrijeme natjecanja (okrijepe) neće biti diskvalificiran, ali ne smije hodati ili skakati.
Točke (mjesta) evakuacije u slučaju izvanrednih okolnosti (iznenadne nevere, jaki vjetrovi, grmljavinske oluje....) su navedene na skici staze i mjesta natjecanja.
Natjecatelje tijekom plivanja  nadziru sigurnosni  brodovi Natjecateljskog  odbora sa  službenim 

 osobama. Okrijepa ili davanje uputa i savjeta natjecateljima treneri ili drugo stručno osoblje iz 

 pratnje će isto moći napraviti sa kopna na točno određenom mjestu (na pontonu ili neposredno  

 uz  okretnu plutaču na plaži caffe bara „Del mare“). Nije dopušteno davanje signala plivaču/čici   

 zvižducima iz plovila ili obale.
Plivačice i plivači smiju nastupiti u plivačkim odijelima propisanim i dopuštenim od WA. 

Mjerenje vremena

Postignuti rezultati, obrađuju se automatskim mjerenjem vremena (elektronski) i usporedo 
se vodi ručno upisivanje vremena i poretka na propisanim obrascima. Rad AMV je pod   

nadzorom imenovanih službenih osoba (firma koja upravlja sa sustavom automatskog 

mjerenja vremena).

Neslužbeni rezultati će se objavljivati u vremenskom slijedu te nakon ulaska u cilj posljednjeg              natjecatelja/ice.

Službeni prigovor podnosi se u roku od 30 minuta nakon objave konačnih neslužbenih       rezultata.       -    Službene prigovore za utrku na 10 i 4 km u ime Klubova članica Hrvatskog saveza daljinskog plivanja može podnijeti isključivo službeni predstavnik Kluba registriran pri HSDP-u, dok u ime nositelja pojedinačne godišnje licence HSDP-a prigovor može podnijeti isključivo natjecatelj/ica nositelj pojedinačne godišnje licence HSDP-a.
Prigovori podneseni nakon isteka roka za prijave te prigovori koje izjave osobe koje nisu ovlaštene za to neće biti uzeti u razmatranje.
Priređivač će putem razglasa obavijestiti prisutne o početku roka za podnošenje prigovor, kao i o isteku tog roka.
Po isteku ovog roka i nakon rješavanja eventualnih prigovora, vrhovni sudac objavljuje službeni poredak i konačne rezultate natjecanja.
Sve članice HSDP (klubovi/udruge) imaju obvezu podmirenja troška izgubljenih čipova od  strane svojih natjecatelja/ica koji iznosi 100,00 €.

U slučaju neispunjavanja te obveze, Savez će, na temelju prijave Priređivača o neizvršenim obvezama,  sankcionirati klub/udrugu i sve članove kluba/udruge na sljedećim natjecanjima.
Troje prvoplasiranih žena i muškaraca u apsolutnoj kategoriji (na 10 000 m) dobivaju športska  
 odličja i prigodne novčane nagrade, dok svi ostali natjecatelji koji su u zadanom vremenu isplivali  

 maratone, dobivaju priznanje Organizacijskog odbora i službenu majicu maratona (na 4000 m).

              Novčane nagrade: 1. mjesto 250,00 €, 2. mjesto 150,00 € i 3. mjesto 100,00 €.
Kategorije na državnom prvenstvu određene su u skladu s člankom 20. st. 4. Pravilnika o sustavu   

 natjecanja HSDP-a i člankom 13. st. 4. Pravilnika o CRO-CUP-u HSDP-a.

Neslužbeni rezultati će se objavljivati u vremenskom slijedu nakon ulaska u cilj posljednjeg natjecatelja/ice  teče žalbeni rok od 30 minuta kada Vrhovni sudac proglašava službene rezultate konačnim. Svečanost proglašenja pobjednika je oko 13.00 sati
Završetak druženja je oko 16.30 sati, poslije podjele nagrada, pokala i medalja te ručka.
 Priređivač natjecanja ima pravo izmijeniti i dopuniti odredbe ovih Propozicija.
Ove Propozicije biti će objavljene na web stranici Š.U. Omiš plivački maraton, na Facebook   stranici Š.U. Omiš plivački maraton
.
----------------------------------------------------------------------------------------------------------------------------
MALI OMIŠKI PLIVAČKI MARATON
    • MALI MARATON se održava na 1501 metara dugoj stazi od startnog mjesta na početku Gradske  

       plaže Omiš -  paralelno s gradskom plažom u smjeru velike bove – prema vrhu lukobrana na 
      Cetini – uz lukobran prema gradskoj plaži, okret i  povratak uz unutrašnju stranu sigurnosnu ogradu  

      Gradske plaže desno ili lijevo od Aquaparka do cilja na usidrenom pontonu pored startnog mjesta 
      (vidi sliku). 
      Start će uslijediti nakon početka utrka službenog natjecanja oko 09.10 sati.

    • Na malom maratonu mogu sudjelovati sve zdravstveno sposobne osobe, te u  konkurenciji za   

       plasman i nagrade registrirani plivači rođeni 2015. godine i mlađi.

    • Zdravstvenu sposobnost plivači dokazuju obveznim liječničkim uvjerenjem koje prilažu pri 
       upisu startnog broja. 

    • Sudjelovanje u natjecanju prijavljuje se propisanom prijavnicom koju natjecatelj ispunjava u 
       utvrđenom roku preko službene web stranice maratona (omis-plmaraton.hr), ili  e-mailom
       (omis.plmaraton@gmail.com). Prijave moguće i na dan natjecanja na startnom mjestu 
       od 7.30 – 8.30 sati.
    • Na ovom maratonu biti će nagrađena prva tri mjesta u ženskoj i prva tri mjesta u muškoj 

       konkurenciji pokalima, trojica najboljih plivačica i trojica najboljih  plivača s mjestom

       prebivališta na području grada Omiša također pokalima, te najmlađi i najstariji plivači.

       Medalje dobivaju trojica prvoplasiranih (M i Ž) u 12 starosnih kategorija prema Pravilniku o   

       CRO – CUP-u (7) i posebnim kategorijama koje je uvrstio priređivač natjecanja (10,12,13,70, 75 i  

       80+ godina starosti). 
    • Vremenski limit natjecanja je 1 sat,  i svi  sudionici koji mali maraton isplivaju u tom vremenu biti 
       će nagrađeni priznanjima i majicama.

      • Kotizacija iznosi 10,00 € po prijavitelju. 

      • Za natjecatelje i trenere bit će organiziran besplatan parking vozila na parkiralištu u neposrednoj 

        blizini mjesta održavanja natjecanja.
SKICA STAZA NA 10 i 4 KM s limitima na kontrolnim točkama

SKICA STAZE NA 1501 m

MJESTA EVAKUACIJE U SLUČAJU IZVANREDNE SITUACIJE

